Fremmegaard IT
Kirkeveien 108C
0361 Oslo

Moderniseringsdepartementet
Postboks 8004 Dep
0030 Oslo

										Oslo 10/6 2005

Høringsuttalelse – endringer i lov om offentlige anskaffelser og ny forskrift om offentlig ansaffelser.

Viser til e-post fra Morten Andreas Meyer 19/5 2005-06-10 der han inviterer til å delta i høring av denne saken.

Fremmegaard IT er en relativt nyetablert bedrift som kun består av ungdommer som er fra 20-23 år gamle. Vi har hatt mulighet til å levere rimelige tjenester på flere anbud, men har ofte blitt satt ut av byråkrati og papirmølle.

Hvorfor i all verden skal et firma med tre ansatte ha uttredet en HMS erklæring? Og hvorfor skal man måtte be skatteetaten om en skatteattest når denne allikevel skal returneres til samme papirmølla som sendte oss den. Kunne ikke denne bare blitt hentet frem internt.

Og må man absolutt bruke 20 sider på å si: ”Vi kan levere denne tjenesten for x antall kr”?

At terskelverdien økes til 500 000 kr sparer vel kommunene tid og penger på. Men hadde det ikke vært mulig å kjøre ut små innkjøp på anbud kun i SMB-markedet for å støtte opp om de små foretakene.

Det irriterer meg at jeg stadig leser at produsenter har vunnet anbud. Selvfølgelig kan de levere varene billigst, men de får da alltids nok penger av det private markedet uansett. For oss som har små foretak vil det å vinne anbud på for eksempel konsulent tjenester for 200 000 kr bety utrolig mye.

De store firmaene kan kanskje levere et skikkelig proft anbud på 20 sider. Vi kan ofte levere til halv pris på en halv side med dokumentasjon. Må alt være så byråkratisk? Støtt opp om oss nyetablerte. Vi er fremtiden i norsk næringsliv.

Mitt mål er å skape flest mulig arbeidsplasser. Ikke å selge bestemor for å bli rik. Om regelverket for offentlige innkjøp blir forenklet kan det bety flere arbeidsplasser. Flere arbeidstakere betaler igjen mer skatt, som fører til at budsjettet går opp selv om man kanskje ikke nødvendigvis velger å handle direkte fra produsent, men støtter opp om lokalt næringsliv og gründere.

Mvh
Jens Tore Fremmegård
Daglig leder/IT-Konsulent
Fremmegaard IT
http://www.fremmegaard.no